Prihlasovanie na stáž v OECD počas akad. roku 2024/2025 je otvorené!

Využi skvelú príležitosť a zúčastni sa stážového programu v rámci Organizácie pre hospodársku spoluprácu a rozvoj (OECD)!

Cieľom stážového programu v OECD je dať šancu mladým, šikovným a motivovaným študentom ako si TY - pracovať na konkrétnych projektoch v rámci študijného odboru v medzinárodnom prostredí.

Uvedenú stáž je možné realizovať počas obdobia jedného až šiestich mesiacov (s možnosťou predĺženia na ďalších šesť mesiacov, t.j. v celkovej dĺžke dvanásť mesiacov), na plný pracovný úväzok v sídle organizácie (Paríž, Francúzsko).

O tom, ktorí študenti nominovaní Ekonomickou univerzitou v Bratislave získajú pozíciu stážistov finálne rozhodne Organizácia pre hospodársku spoluprácu a rozvoj (OECD).

**Minimálne požiadavky:**

* Uchádzači musia byť študentmi denného štúdia po dobu stáže v odbore alebo oblasti súvisiacej so zameraním OECD (ďalšie podrobnosti nájdete v [zozname oddelení a pracovísk](https://www.oecd.org/about/document/list-of-departments-and-special-bodies.htm));
* Očakáva sa plynulá znalosť aspoň jedného z pracovných jazykov organizácie (angličtina a / alebo francúzština), znalosť ďalšieho zo svetových jazykov je výhodou;
* Kandidát musí absolvovať stáž v minimálnej dĺžke jedného mesiaca / na plný úväzok. Dĺžka stáže je obmedzená na šesť mesiacov s možnosťou jedného predĺženia, spolu na maximálne dvanásť mesiacov.

**Pre prihlásenie sa do výberového konania**je potrebné elektronicky zaslať na adresu petra.kadnarova@euba.sk do **1. novembra 2024** tieto dokumenty**:**

* **životopis – CV v angličtine;**
* **motivačný list v angličtine;**
* **výpis známok** za celú dĺžku štúdia (v slovenčine)  – o výpis požiadajte na študijnom oddelení fakulty;

Tak neváhaj a prihlás sa!